
DISSERTATIO  MEDICA  INAUGURALIS 

•  / 

QUiEDAM 

DE  DYSENTERIA 

COMPLECTENS. 


AUCTORE  ALEXANDRO  FRASER  MCL  AU CHL AN, 


Dysenteria,  ex  variis  morbis  quibus  cor* 
pus  humanum  obnoxium  est,  attentionem  me¬ 
dici  inprimis  sibi  vindicat,  licetne  enim  in 
ilis  terris,  mitis  et  rara  quidem  sit,  tamen  in 
regionibus  calidis  valde  frequens  et  lethalis 
fit.  Nec  sexui  nec  aetati  parcere  videtur,  ma¬ 
gis  tamen  militibus  nautisque  infirmis,  cau¬ 
sis  ejus  remotis  obnoxiis,  quam  aliis  infesta 
est.  Nullo  morbo  urgente  maturius  agen- 

dum,  nam  ad  exitum  infelicem  aliquando  tam 
rapide  festinat,  quod,  medico  invito,  aegrum 
citb  e  medio  tollat.  Ineuntem  circiter  aesta¬ 
tem,  plerumque  sese  ostendit,  et  per  hoc  tem¬ 
pus  autumnumque  saevire  perstat.  His  tem¬ 
pestatibus,  in  regionibus  calidis,  febres  re¬ 
mittentes  et  intermittentes,  malaque  hepatis 
plerumque  comitatur. 

Dysenteria  aliquando  typhi  symptoma  hu¬ 
jus  aliarumque  regionum  nobis  obviam  venit; 
et  dum  res  ita  se  habet,  hujus  morbi  pericu¬ 
lum  maxime  auget. 

His  perpaucis  propositis,  hunc  morbum  de¬ 
finire,  dein  de  ejus  Historia,  Causisque  proxi¬ 
mis  ac  remotis,  Diagnose,  Prognose,  Ra- 
tioneque  medendi  tractare  singulatim  cona¬ 
bor. 

DEFINITIO  MORBI. 

Celeberrimus  Cullen  Dysenteriam  sic  de¬ 
finiit.  “  Pyrexia  contagiosa  ;  dejectiones  fre¬ 
quentes,  mucosas,  vel  sanguinolentae,  retentis 

plerumque  fecibus  alvinis  ;  tormina  ;  tenes¬ 
mus.”  Sed  quoniam  hujus  propositi  initium, 
videlicet,  “  Pyrexiam  Contagiosam”  novissimi 
auctores  multum  dubitant,  et  fallax,  plerique 
artis  medicas  cultores  existimant ;  hic  quaerere, 
quomodo  de  hac  re,  inter  auctores  et  praxeos 
medicinae  eruditos,  tanta  discordia  esset,  pre¬ 
tium  sit  operae.  Prout  mentionem  facere,  de 
variis  auctoribus,  qui,  de  hac  re,  sententias 
dispares  protulerunt,  mihi  Valde  inane  appa¬ 
ret  ;  observationes  paucorum,  suis  verbis  pro¬ 
ducere,  certe  mihi  satis  erit.  Doctor  Heberden, 
sic  de  hoc  morbo  animadvertit :  “  Quandoqui- 
“  dem  morbus  aere  castrorum  impuro  nasci- 
“  tur ;  et  contagione ,  cum  aliis  communica¬ 
tur.”*  Et  physicus  praeclarus  Johannes  Pringle 
Eques,  qui  medicinam  apud  exercitum  mul¬ 
tum  excoluit,  (contagione  hujus  morbi Nime- 
guenis  anno  1736  memorata,)  haec  verba  re¬ 
fert.  “  In  camp  the  contagion  passes  from  one 


*  Vide  Guil.  Heberden.  Comment.  de  Morb.  Curat  et 
Historia.  Cap.  31, 

“  that  i-s  ili,  to  his  companion  in  the  sanie  tent, 
“  and  from  them  perhaps  to  the  next.”  Ta¬ 
men  hic  auctor  alibi  adscribit, “  The  disease  is 
“  not  so  catching  as  most  of  the  contagious 

j  t* 

“  kind.”*  Contra,  plerique  chirurgi  militares 
et  classiarii,  hoc  tempore,  (qui  in  locis  Dysen¬ 
terias  valde  obnoxiis  medicinam  exercent,) eam 
contagione  non  grassari,  una  voce  sentiunt. 
Dominus  (nunc  Doctor)  Johnson,  vir  summa 

scientia,  dum  de  hoc  morbo  sciberet,  ait,  “And 

/  / 

“  does  Mr  Curtis  stili  labour  under  the  error, 
“  into  which  the  venerable  Cullen  was  led,  by 
“  trusting  to  the  observati ons  of  others  ?  the 
“  opinion  is  scarcely  worth  alluding  to  ;  for 
“  no  practitioner  of  the  present  day,  who  has 
“  seen  the  disease  between  the  tropics  on  a 
“  large  scale,  and  who  can  think  for  himself, 
“  and  dares  to  avow  his  sentiments,  entertains 
“  a  doubt  about  its  non- contagious  nature.”f 


*  Vide  Sir  John  Pringle,  on  the  Diseases  of  the  Army, 
Cap.  41.  , 

f  Vide  Johnson;  on  the  Influence  of  Tropical  Climates  on 
European  Constitutions,  Pag.  363. 

A  tanta  discordia  inter  sententias  supra 
memoratas,  inferendum  est,  aliquos  in  his  af¬ 
firmandis  vel  errasse,  vel  morbum  non  satis 

vidisse.  Nunc,  a  variis  quas  vel  audivi,  vel  de 

♦ 

hoc  morbo  legi,  mihi  certe  apparet,  admodum 
venerabilem  Cullen  (cum  Johanne  Pringle 
Equite,  et  scriptoribus  vetustioribus,)  hic  non 
accurate  scripsisse  :  et  hanc  sententiam  ob 
causas  sequentes  vindicoc 
.  I.  Quia  fere  omnes  medicinas  cultores  in 
plagis  tropicis.  Dysenteriam  contagiosam  non 
fieri,  una  voce  sentiunt. 

II.  Annon  possent  Johannes  PringleEques 
et  Doctor  Cullen,  in  morbo  secundario  pro 
idiopathico  habendo,  errasse  ?  et  non  satis 
crevisse,  eos  quos  viderunt,  Typho  Dysenteria 
comitato  laborasse  ;  quod  in  aliquibus  hujus 
morbi  epidemicis  his  aliisque  terris  grassan- 
tibus  aliquando  evenit?  Vel  morbus,  quem 
viderunt,  et  contagiosum  existimarunt,  pos- 
setne,  asgris  omnibus  iisdem  causis  remotis 
objectis,  epidemice  et  non  contagiose  insti¬ 
tisse  ?  ' 

III.  Dysenteria  idiopathica,  (paucis  exem* 
piis  testimonio  proditis  exceptis,)  in  oppidis 
magnis,  et  terris  populo  frequentibus,  perraro 
epidemici  grassatur. 

IV,  Viri  merito  praeclari,  medicinam  prae- 
ticam  in  hac  academia  docentes,  mihi  auctores 
sunt,  ut  chirurgis  militaribus  hoc  tempore  con-* 
fiderem,  et  hujus  morbi  naturam  contagi¬ 
osam  negarem.*  Ob  has  varias  causas, <e  Py- 
rexiam  Contagiosam,”  nullam  dysenteriae  par¬ 
tem  futuram  esse,  sentio.  Quod  de  hac  de¬ 
finitione  restat  valde  accuratum  est. 

Doctor  Cullen,  quamvis  in  ejus  “  First 
Lines,  &c,”  de  hac  re  disseruisset ;  tamen  in 
“  Nosologia  Methodica”  definire  dejectio-* 
nem  ab  intestinis,  Dysenterias  acutae  sequelam, 
neglexit.  Hanc  novissimi  auctores  nominant 
Dysenteriam  Chronicam ;  ad  cujus  definiti¬ 
onem  dandam  conabor.  His  propositis,  hu¬ 
jus  morbi  duae  species  sic  definiendae  sint,  viz. 


*  Praelectiones  de  medicina  praciica  in  hac  academia. 
Anno  1820-21,  cito. 

I.  Dysenteria  Acuta.  —  Pyrexia  ;  dejec¬ 
tiones  frequentes,  mucosae,  vel  sanguinolentas, 
retentis  plerumque  faecibus  alvinis ;  tormina ; 
tenesmus. 

II.  Dysenteria  Chronica. — Dysenteriae  acu¬ 
tae  sequela  :  faecibus  alvinis  non  retentis  ;  de¬ 
jectiones  frequentes,  maximi  solutae,  Diar¬ 
rhoeae  similes,  sed  excretionibus  Dysentericis 
commistae,  et  torminibus  tenesmoque  comi¬ 
tatae. 


HISTORIA  MORBI. 

i 

Dysenteria  Acuta ,  a  localibus  signis 
saepenumero  primo  incipit ;  tamen  contra  in 
regionibus  calidis,  febrilibus  aliisque  signis 
totum  systema  turbatum  indicantibus,  aegros 
aggreditur.  Dum  res  ita  se  habet,  tempore 
non  definito,  sed  plerumque  intra  viginti  qua- 
tuor  horas,  postquam  aeger  remotis  causis  ob¬ 
noxius  fuerit,  horrorem  cum  ruboribus  alter¬ 
nantem,  per  totum  corpus  sentit.  His  succe- 


8 


DE  DYSENTERIA. 


dunt  languor,  lassitudo,  anorexia,  nausea  sae¬ 
peque  vomitus  ;  aeger  dolorem  et  abdominis 
molestiam,  seque  ac  desiderium  alvi  dejicien¬ 
dae  sentit ;  sed  nihil  praeter  mucum  dejicit. 
Paulatim  febris  intenditur,  aegro  est  arida  con- 
tractaque  cutis,  pulsus  frequens  plerumque 
durus,  calor  auctus,  sitis,  summaque  irritabi¬ 
litas.  Desiderium  alvi  dejiciendae  frequentius 
evadit,  et  tormina  comitantur ;  nihil  praeter 
mucum  vel  mucum  sanguine  commistum,  vel 
forte  faeces  duratas,  sub  scybalorum  forma  ap¬ 
paret.  Hoc  tempore,  morbo  idoneis  remediis 
non  suppresso,  febris  celerius  progreditur, 
eamque  major  sitis  comitatur.  Cupiditas  alvi 
dejiciendae  adeo  acerba  fit,  ut  aeger  foricam 
haud  relinquere  possit.  Nunc  dejectionem 
torminibus  tenesmoque  maxime  dolorosis  co¬ 
mitantibus,  vix  aliquid  nisi  liquidus  sanguis 
apparet.  Ultimo  delirium  nocte  supervenit ; 
sed  saepe  ante  hoc  morbi  tempus  adest;  pulsus 
tenuis,  debilis,  atque  frequens  fit,  magnaque 
sitis  aliquando  levatur  ;  aeger  maxime  de¬ 
bilis  sibi  alvum  dejicienti  auxilium  quaerif ; 

eodem  tempore  dejectiones  faetidissimae  fiunt ; 
et  nunc  pus  vel  pus  sanguine  mistum  vel 
(sicuti  aliquando  evenit)  colonis  ipsius  pai% 
tem  reddit.  Delirium  augetur  ;  dolor  subito 
levatur ;  aeger  dolore  se  vacuum  sentit,  et 
mox  sanari  putat ;  quum  sudor  auctus,  om¬ 
nia  Hecticae  signa,  oculorum  fulgor,  faciesque 
cadaverosa,  fatale  exitium  ei  statim  afferant. 

Etiamsi  ratio  Dysenteriae  Aculee  quam 
jam  reddidi,  me  judice  vera  sit;  tametsi  in¬ 
ter  gradum  numerumque  symptomatum  tam 
maximi  intersit,  ut  in  arctis  terminis,  quos 
mihi  posui,  ea  omnia  vix  animadvertere  pos¬ 
sim  ;  tum  mihi  satis  erit,  nonnullas  varieta¬ 
tum  notare. 

In  hac  terra,  symptomata  febrilia,  nequa¬ 
quam  tam  valde  urgent,  nec  quidem  tam  per¬ 
spicui  apparent ;  pulsus  magis  debilis,  lentus, 
et  haud  tam  frequens  evadit ;  nec  signa  syno¬ 
diae  talia  manifesta  sunt,  qualia  in  plagis  tro¬ 
picis.  Febris,  quae  hunc  morbum  in  regioni¬ 
bus  calidis  comitatur,  (Cullen  auctore)  inter¬ 
mittens  vel  remittens  est,  eodem  tempore  cu- 

tis  magis  arida  contractaque,  ac  respiratio 
magis  accelerata  fit,  quam  in  Dysenteria  hac 
terra  grassante.  Dysenteriae  Orientali  plus 
etiam  anorexiae,  nauseae,  et  vomitus,  una  cum 
lingua  sordida  flavaque  accedunt ;  quae  omnia 
indicia,  functiones  naturales  maxime  turbatas 
esse,  monstrant.  Intestinorum  dejectiones,  in 
hac  terra  vix  unquam  excretionem  muci,  vel 
muci  sanguine  commisti  transcendunt ;  dum 
in  regionibus  calidis  alvi  excretiones  penitus 
sanguinolentae  saepeque  bile  vitiata  commistae 
apparent ;  eodemque  tempore  saepe  cutis  ocu- 
lorumque  supervenit  flavedo. 

Dysenteria  Chronica .  Morbus,  subacta 
idoneis  remediis  DysenteYik  Acuta,  saepe  Chro¬ 
nicus  evadit;  quanquam  pulsus  frequens,  calor 
magnus,  aliaque  symptomata  febrilia  cessave¬ 
rint  ;  adhuc  anorexia,  nausea,  flatus,  vomitus 

\ 

aliaque  signa  dyspeptica  remanent,  saepeque 
jugentur.  AEger,  dum  dejiciat,  dolorem  te¬ 
nesmumque  sentit ;  ac  faeces  liquidas  quam¬ 
quam  plerumque  muco,  sanguine,  aliisque  ex- 
cretionibus  dysentericis  commistas  reddit.  At* 

tamen  has  exeretiones  dysentericae  quamque 
dejectionem  non  semper  comitantur  $  sed* 
aegris  interim  faeces  naturales  reddentibus,  in¬ 
tervallis  plus  minusve  definitis  redeunt.  Alias 
aeger  pus  vel  faeces  pure  commistas  dejicit,  et 

dum  res  ita  se  habet  temporibus  definitis  co- 

«* 

piose  sudat,  vires  franguntur,  urina  sedimen¬ 
tum  lateritium  deponit ;  ad  summum,  omnia 
hectica  symptomata  superveniunt,  quae  medi¬ 
co  invito,  cito  aegrum  ad  orcum  demittunt. 

\  .  ,  %  , 

SECTIO  CADAVERUM. 

'  .  *  1 

Abdomine  mortuorum  Dysenteriai  pate¬ 
facto,  in  regionibus  calidis,  aer  ingratus  stu¬ 
dium  ad  sectionem  conferentibus  magnum 
fastidium  afferens,  e  corpore  ruere  animadver¬ 
titur;  quod,  sectionum  numerum,  ad  Patholo- 
giam  hujus  morbi  confirmandam,  magnopere 
impediebat. 

Omentum  incrassatum  saepe  intestinis  ad¬ 
haerescens  invenitur;  etiamque  rubrum  et  sine 

dubio  inflammatum  apparet ;  aliquando  ta¬ 
men  sanum,  et  sine  aliquibus  inflammationis 
indiciis  evadit.  Intestina  vel  rubra,  et  penitus 
inflammata  plerumque  inveniuntur ;  vel  su¬ 
perficies  interna  hic  et  illic  maculis  inflamma¬ 
tis  rubris  aliquando  aspersa,  deinde  lymphi  ex- 
udatione  tecta,  nobis  obviam  venit.  Saspe  inter 
se  et  omentum  adhaesiones  formant ;  et  aegro 
dysenteria  chronica  mortuo,  in  partibus  diver 
sis  ulcerationes  videntur  ;  eodem  tempore  per 
totum  tubum,  sed  praesertim  colon,  varias 
stricturas  faeces  duras  complectentes  intuimur. 
Aliquando,  in  Dysenteria  Chronica ,  intestini 
pars  exulcerata  dejicitur.  Perpauca  alia  viscera, 
praeter  hepar,  splen,  ventriculumque,  turban- 

*~f  * 

tur.  In  plagis  aestuosis  jecur  aliquando  nigro 
sanguine  turgidum,  deinde  ulcerationibus  con¬ 
sumptum  invenitur. 

Hasc  inter  sectionem  abdominis  plerumque 
apparent,  sed  in  his  magna  varietas  observatur. 

CAUSA  PROXIMA. 

De  Causa  vera  Proxima  hujus  morbi,  ne¬ 
quaquam  inter  pathologos  constat ;  hinc  fit, 
intestinorum  inflammationem,  et  stricturam, 
vicissim  veram  causam  habita  fuisse  :  etiam- 
que  saspe  evenit,  juvenem  studiosum,  eadem 
medicinas  Academia,  diversis  temporibus,  doc¬ 
tum  fuisse,  hunc  morbum  aliquando  enteriti¬ 
di,  aliquando  hepatitidi  affinem  ducere.  Hoc 
certe  asgre  ferendum  est,  morbum  enim  ad 
sanandum,  hujus  causam  veram  proximam, 
magni  momenti  est  confirmare. 

Quamvis  sine  dubio,  Dysenterias  intestino¬ 
rum  et  inflammatio  et  strictura  plerumque  in¬ 
sint,  attamen,  ni  fallor,  de  horum  causa  prima¬ 
ria  inter  pathologos  adhuc  agitur  :  quoad  hoc, 
sentio  Dominum  Johnson,  qui  perspirationem 
restrictam  morbi  causam  primariam  proximam 
existimat,  rem  recte  tenuisse.  In  Dysenteria 
igitur,  vasise  xternis  superficiei  cutis  corruga¬ 
tis,  perspiratio  cutanea  coercitur ;  quod  tes- 

taiitur  omnia  symptomata  initio  morbi  con¬ 
spicua,  viz.  horrores  quibus  succedunt  magna 
sitis,  arida  con tractaque  cutis.  Extremis  Yasis 
sic  constrictis, circuitus  equilibrium  amittitur; 
sanguis  ab  externis  ad  internas  partes  transit ; 
inde,  in  regionibus  calidis  praesertim,  oritur 
magna  vasorum  mesenteriae  ac  venarum  por* 
tanim  plethora.  Excretione  naturali  per  vasa 
cutanea  sublata,  intestina  vicario  munere  fun¬ 
gi  oportet ;  inde  mucus,  vias  naturaliter  pro¬ 
tegens,  majore  copia  justo  secernitur.  Eodem 
tempore  a  magna  plethora  internarum  par- 
tiuili  intestinorum  Saepeque  jecoris  inflamma¬ 
tio  incipit. 

In  intestinis  major  vis  sanguinis,  ad  mu¬ 
cum  secernendum,  ministratur  ;  et  aeger  dum 
dejicit  vas  sanguinem  vehens  saepe  perrumpit ; 
morbo  tamen  progrediente,  ac  plethora  auc- 
tft,  vasa  apud  partes  internas  sanguine  adeo 
turgida  fiunt,  ut  ultimo  perrumpantur;  hoc 
modo  excretiones  sanguineae  omnino  viden¬ 
tur. 

A  jecinore  turbato,  intestina  nihil  fellis  ac- 

cipiunt ;  donec  tandem  vis  medicatrix  natura?, 
spasmum  ductum  hepaticum  corripientem, 
removeat,  quod,  profluvium  vitiata?  bilis  (qua¬ 
si  plumbi  liquefacti  per  intestina  a?gri  proflu¬ 
entis,)  producit. 

Plethora  vasorum  per  intestina  serpentium 
persistente,  faeces,  si  aliquae  in  his  permanse¬ 
rint,  inclusae,  tunicam  musculosam  vel  fibro¬ 
sam,  in  contractionem  spasmodicam  excitant, 
quae,  hoc  modo  eas  arct&  complectens,  varias 
stricturas  supra  memoratas  gignit.  Tormina 
ac  tenesmus,  quae  in  hoc  morbo  tam  vald& 

t 

urgent,  spasmodicis  contractionibus  intestino¬ 
rum  irritatorum  sine  dubio  oriuntur. 


CAUS M  REMOTAE, 

Hujus  aeque  ac  aliorum  morborum,  in 
causas  excitantes,  et  praedisponentes  naturali¬ 
ter  distribuuntur. 

I,  De  Causis  Excitantibus. — Doctor  Cal¬ 
leri,  dum  de  Dysenteria  scriberet,  contagio¬ 
nem  specificam,  verisimiliter  esse  solam  hujus 
morbi  causam  excitantem*  intulit,  sed  quo¬ 
niam  de  hac  re,  in  definitione  morbi  disserui, 
hanc  disputationem  amplius  inire  non  me 
oportet. 

Plerumque  inter  medicos  constat,  frigus, 
aliquando  Immori  junctum,  postquam  aeger 
magno  calori  obnoxius  fuerit,  hujus  morbi 
causam  excitantem  generalem  fieri.  Hoc  qui¬ 
dem  experientia  confirmat,  nam,  (quod  in  prae¬ 
fando  supra  memoravi)  Dysenteria,  aestate  et 
autumno  magis  quam  hyeme  et  vere  gras¬ 
satur  ;  et  hujus  ratio  clar&  apparet,  viz.  his 
temporibus,  perspiratio  cutanea  magnopere 
excitatur,  igitur,  quo  magis  frigore  cohibetur, 
eo  magis  sequelae  (pro  ratione  prioris  exci¬ 
tationis)  urgent.  Etiamque  apparet,  frigus 
post  calorem  fieri  hujus  morbi  causam  exci¬ 
tantem  generalem,  quia  morbus,  apud  milites 
et  nautas  (qui  omnium  mortalium  coeli  vi¬ 
cissitudinibus  plurimum  obnoxii  sunt,)  mag- 

20 

nas  clades  edit.  An  frigus  sola  Dysenterias 
causa  excitans  sit,  certe  in  dubio  est.  Aliqui 
auctores,  calorem  solum,  miasmata  paludum, 
putrida  effluvia  faecum,  ac  edendum  nimis 
acrem  fructum  esse  alias  causas  excitantes 
hujus  morbi  asserunt :  sed  dubito  annon  me¬ 
lius  hasc  omnia,  inter  causas  praedispon  entes, 
enumerari  possint. 

II.  De  Causis  Prceclisponentibus . — Aliquid 
intestina  irritans,  aegro  causis  excitantibus  ob¬ 
jecto,  hujus  morbi  causa  praedisponens  fiat ; 
viz.  alvus  diu  astricta;  hypercatharsis,  pur¬ 
gantium  praesertim  acrium  intempestivo  usu, 
oriens  :  Omnia  ingesta,  quae  intestina,  ventri¬ 
culumque  nimis  stimulant,  exempli  gratia  po¬ 
tus  communis  incolarum  Indiae  et  Sinae,  et 
castera  causas  remotas  Dysenteriae  adjuvent. 
Praeter  haec.  Dominus  Bampfield  scribit,  diu¬ 
turnam  habitationem,  in  plagis  inter  tropicis, 
ad  hunc  morbum  praedisponere.* 


*  Vide  Bampfield  on  Tropical  Dysentery. 

DIAGNOSIS. 

Diarrhoea ;  Enteritis  ;  Gholera  ;  Colica ;  ac 

* 

Typhus  Dysenteria  comitatus  morbi  sunt,  qui 
cum  Dysenteria  Idiopathica  confundi  possunt. 

Diarrhoea  mucosa,  ac  hepatirrhoea  species 
hujus  morbi  sunt,  quas  Dysenteriae  maximam 
similitudinem  habent,  sed  (ni  fallor)  ab  ea  sine 
dubio  indiciis  sequentibus  dignosci  possunt. 
Diarrhoeam,  nisi  dum  valde  urget,  nunquam 
febris  comitatur ;  sed  quandoquidem  semper 
febris  Dysenteriae  indicium  est.  Dejectiones 
in  diarrhoea  quamvis  excretione  muci  comi¬ 
tante,  tamen  faecibus  solutis  semper  constant ; 
Dysenteria,  scybalis  exceptis,  faeces  nunquam 
ostendit.  Praeter  haec  symptomata  perspicua, 
tormina  tenesmusque  vehementia,  nausea  ac 
vomitus  contingentia,  quae  Dysenteriam  co¬ 
mitantur,  morbum  sine  dubio  indicant. 

Enteritis,  post  diarrhoeam,  morbus  Dysen¬ 
teriae  simillimus  est ;  ac  quidem  confitendum 
est,  hunc  morbum,  ab  Enteritide  Erythemati - 

ca,  aliquando  distinguere,  vald&  difficile  esse ; 
sed,  ni  fallor,  sequentibus  indiciis  discerni 
potest.  Quamvis  symptomata  hujus  speciei, 
haud  tantum  patent  quantum  in  Enteritide 
Phlegmonodea ;  tamen  pyrexia  plerumque  ty¬ 
phoides,  dolor  pressione  auctus  ac  circa  um¬ 
bilicum  torquens,  morbum  generis  Enteriti¬ 
dis  indicant  ;  sed  praesertim  excretionibus 
propriis  Dysenteria  ab  utralibet  specie  hujus 
morbi  dignosci  potest.  Enteritidi  Phlegmo- 
nodem  magna  constipatio  plerumque  inest, 
quare  nulla  singularis  excretio  apparet,  quod 
morbum  sine  dubio  ostendit ;  sed  Enteritidi 
Prythematicce  adest  diarrhoea,  tamen  vel  muci 
sanguinisque  excretio,  vel  alia  Dysenteriae  in¬ 
dicia  haud  comitantur. 

Diuturna  et  vehemens  purgatio  ac  vomi¬ 
tus  biliosus,  quae  Dysenteria?  perraro  adsunt. 
Choleram  sine  dubio  indicant ;  sed  spasmi 
musculorum  crurum  ac  partium  aliarum  cor¬ 
poris,  hunc  morbum  clarius  distinguunt. 

Alius  morbus  qui  cum  Dysenteria  confun¬ 
di  potest,  Colica  est ;  sed  inter  eos  Diagnosis 

tam  dare  apparet,  quam  inter  morbos  quos 
tractavimus  supra.  Quamvis  utrique  morbo 
insunt  dolor  abdominis,  ac  vomitus,  quibus 
sensus  plenitudinis  et  molestiae  antecedunt ; 
tamen  e<  alvus  astricta,”  scilicet  ullius  excre- 
tionis  absentia,  Colicam  a  Dysenteria,  cujus 
excretiones  mucosas  vel  sanguinolentae  symp¬ 
tomata  singularia  sunt,  clare  distinguit. 

A  variis  casibus  quibus  symptomatice  inest, 
valde  difficile  est  Dysenteriam  Idiopathicam 
distinguere,  exempli  gratia,  dum  typhum  hu¬ 
jus  regionis,  ac  febres  remittentes  vel  intermit¬ 
tentes  regionum  calidarum  comitatur.  Nihil¬ 
ominus,  de  haere,  regula  speciali  nobis  guber¬ 
nandum  est :  videlicet  quocunque  symptoma¬ 
ta  febrilia  ac  febrilis  anxietas,  clariore  luce  ap¬ 
parent,  ac  attentionem  medici  magis  quam 
symptomata  Dysenterica  sibi  vindicant,  tum 
Dysenteria  symptomatice  et  non  idiopathice 
sese  ostendit,  et  vice  versa :  etiamque  si  Dy¬ 
senteria  contagiose  grassari  videretur,  tum  ty- 
phisymptoma  adesse  credo. 

PROGNOSIS, 

In  hoc  aeque  ac  in  plurimis  aliis  morbis, 
aegri  aetati  ac  sexui,  regionis  coelo,  ac  variis 
morbo  penitus  alienis  aliquatenus  plerumque 
nititur.  A  variis  quae  supra  memoravi,  clare 
apparet,  prognosin  magis  infaustam  dandam 
esse,  dum  morbus  calidis  regionibus,  quam 
his  aut  aliis  plagis  frigidis  inesset ;  profecto, 
de  aegrotantibus  dysenteria  in  Europaea,  prog¬ 
nosin  felicem  plerumque  dare  possumus  ;  sed 
dum  morbus,  aegros  etiam  validissimos  in  re¬ 
gionibus  calidis  aggredatur,  prognosis  semper 
in  dubio  est,  ac  plerumque  secundum  absen¬ 
tiam,  vel  praesentiam,  diuturnitatem,  ac  re- 
ductionem  propriis  remediis  aliquorum  symp¬ 
tomatum,  regenda  est.  Si  febris,  pulsu  duro, 
frequentique,  vel  contra  debili  exili  comitante 
vehementer  instet ;  si  arida  et  contracta  cutis, 
magnaque  sitis,  adsint,  prognosis  caute  di¬ 
cenda  est :  si  ad  haec,  dejectiones  excretionem 
muci  transcendant ;  si  muco  sanguine  com- 

misto,  vel  excretionibus  omnino  sanguinolen¬ 
tis  constent,  prognosis  vald£  infausta  appa¬ 
ret.  Si  dejectiones  admodum  foetidas,  et  flavo 
colore  fiant ;  si  magna  tormina,  ac  tenesmus, 
delirium,  et  anima  foetida  adsint ;  si  asger 
febre  hectica  consumptus,  nihil,  preeter  pus, 
vel  pus  sanguine  mistum,  reddat,  prognosis 
admodum  infelix  danda  est. 

Tamen  si  contrai  symptomata  febrilia  minus 
urgeant ;  excretiones  muco  tantum  constent ; 
si  nihil  delirii,  vel  icteri,  minimum  tenesmi,  ac 
torminum,  linguas  squaloris,  et  animas  foetidas 
adsit ;  prognosis  debet  esse  admodum  felix, 
et  cum  confidentia  dari  potest. 

In  Dysenteria  Chronica,  prognosin  valde 
infaustam,  nos  dare  oportet.  Quanquam  enim 
symptomata  minus  vehementia,  initio  morbi 
videantur,  tametsi  profluvia  diuturna  ac  im¬ 
modica,  febre  hectica  comitante,  brevi  tem¬ 
pore,  asgrum  ad  orcum  demittunt. 

RATIO  MEDENDI. 

Rationem  medendi,  quas  in  hoc  morbo 
persequenda  est,  quam  paucissimis  tractare 
tantum  mihi  restat.  Quoniam  Symptomata 
Dysenteriae  brevi  tempore  valde  vehementia 
evadunt,  et  nisi  repressa  plerumque  lethalia 
fierent,  magni  interest  medicum  remedia  ido¬ 
neo  tempore  adhibere. 

A  variis,  quae  jam  memoravi,  dum  de  causis 
proximis  scriberem,  mihi  clare  apparet,  saltem 
duas  vel  tres  indicationes  medendi,  huic  mor¬ 
bo  inesse,  quas  medicus  semper  animadvert¬ 
ere  debet : 

I.  Medicum  operam  dare  oportet ;  quo 
spasmum,  et  vasorum  superficiei  cutis  cons¬ 
trictionem,  removeat. 

II.  Quo  plethoram  apud  partes  internas 
abducat ;  et  inflammationem  hepatis,  tuni¬ 
caeque  internae  intestinorum,  hac  plethora  ori¬ 
entem,  domet. 

III.  Quo  excretionem  muci  coerceat,  ac 
intestinorum  constrictionem  discutiat. 

Ad  has  indicationes  peragendas,  variis  reme¬ 
diis,  aliis  temporibus,  alii  medici  usi  sunt. 
Et  quidem  non  alter  morbus  est,  de  cujus 
ratione  medendi,  inter  medicos  tanta  discor¬ 
dia  est.  Missio  sanguinis  ;  hydrargyrus ;  ac 
medicamenta  quas  sudores  eliciunt,  vomitum 
excitant,  alvum  solvunt,  spasmos  depellunt, 
et  vasa  astringunt,  huic  morbo  maxime  con¬ 
veniunt  ;  de  his  quam  paucissimis  singulatim 
tractare  conabor. 

De  Diaphoreticis . — Si  quod  exposuissem 
de  causa  proxima,  etiamque  de  prima  indica¬ 
tione  medendi,  accuratum  sit,  Diaphoretica, 
in  hoc  morbo  sanando  magni  momenti  futura 
esse,  mihi  clare  apparet.  Hoc  magis  perspi¬ 
cue  patebit,  si  frigidum  ac  viscosum  sudorem, 
saepe  initio  morbi  cutem  perrumpentem,  no¬ 
temus  :  quod,  nisum  vis  medicatricis  naturae, 
ad  spasmum  vasorum  superficiei  cutis  abjici¬ 
endum,  putarem.  Primo  dysenteriae  gradu. 

dum  magnus  calor,  sitis,  et  arida  con tracta¬ 
que  cutis  sese  ostendant,  haec  medicamenta 
praesertim  postulantur.  Ipecacuanha  (quam 
aliqui  specificam  in  hoc  morbo  existimant) 
sub  forma  pulveris  simplicis,  ad  grana  tria 
vel  quatuor,  vel  (quod  melius  sit)  sub  form& 
vini  ipecacuanhae  crebro  repetita  utamur.  Sed 
eorum  utrique,  pulvis  ipecacuanhae  et  opii,  an¬ 
teponendus  est :  quem,  portionibus  propriis 
tertia  vel  quartaquaque  hora  repetitum,  et  con¬ 
fectione  aromatica  conjunctum,  aeger  capiat. 
Antimonii  praeparationes,  praesertim  medica¬ 
mentum  olim  Anglice  appellatum,  “  Cerated 
glass  of  antimony,”  Johannes  Pringle  Eques 
multum  laudavit:  sed  oxydum  antimonii  cum 
phosphate  calcis  datum  portionibus,  usque  ad 
nauseam  producendam,  optimum  hujus  re¬ 
medii  praeparatum  ad  perspirationem  exci¬ 
tandam,  in  morbis  febrilibus  videtur.  Semi- 
cupium  vel  balneum  calidum,  hoc  modo  ve- 
resimiliter  in  corpus  agens,  diaphoretica  adju¬ 
vet.  Ilaec  remedia  cum  purgantibus  invicem 
utenda  sunt. 

De  Emeticis . — Emetica  in  sudoribus  eli¬ 
ciendis,  huic  morbo  maxime  prodesse  viden¬ 
tur.  Necnon,  concoctione  turbata,  (ut  in 
hoc,  aeque  ac  in  aliis  morbis  febrilibus,  tam 
saepe  evenit,)  ad  propriam  ventriculi  actio¬ 
nem  promovendam,  haec  medicamenta  plu¬ 
rimum  valent.  Anorexia  ac  nausea  medica¬ 
menta  hujusmodi  generis  desiderant,  pre- 
sertim  dum  lingua  sordida,  crusta  alba  vel 
colorata  tecta,  anima  foetida,  aliaque  sympto¬ 
mata,  functiones  naturales  turbatas  testentur. 
Vinum  tartratis  antimonii  aut  pulverem  ipe- 
cacuanhae,  usque  ad  vomitum  excitandum, 
medicus  adhibeat. 

De  Missione  Sanguinis.- — Quamvis,  de  usu 
hujus  remedii  ad  hunc  morbum  sanandum, 
inter  medicos  praeclaros  magna  discordia  sit, 
tamen  ob  causas  sequentes  magni  momenti 
esse  existimo. 

Si  quod  exposuissem  de  causa  proxima,  ac 
historia  dysenteriae  accuratum  sit,  me  judice 
magnam  plethoram  vasorum  internorum, aeque 


DE  DYSENTERIA. 


27 


ac, inflammationem  tunica?  intestinorum  villo¬ 
sae,  huic  morbo  sine  dubio  inesse  apparet  ;  et 
rebus  ita  se  habentibus,  possetne  melius  quam 
missione  sanguinis,  haec  plethora  removeri? 
Domi  forisque,  inulti  medicinae  cultores,  hanc 
praxin  dehortantur,  ac  missionem  sanguinis, 
in  Dysenteria  orientali  curanda,  (cui  maxime 
prodesse  videtur,)  errorem  perniciosum  existi¬ 
mant.  Ad  hanc  sententiam  vindicandam,  duas 
causas  sequentes  proferunt :  Primo,  missio¬ 
nem  sanguinis  apud  Indiam  Orientalem  vires 
tantum  frangere,  quod  postea  coelum,  aegrum 
posse  delere  verentur.  Secun  do,  febre  dy¬ 
senteriam  comitante,  versus  finem  morbi  ty¬ 
phoide  existente,  missionem  sanguinis,  apud 
aliquem  gradum  aegro  maxime  nocere.  Pri¬ 
mam  eorum  causam,  citando  auctores  varios, 
qui  apud  Indiam  orientalem  et  occidentalem, 
medicinam  exercuerunt,  omnino  negemus  ;* 
porro  Domino  Bampfield  auctore,  saepe  evenit, 
ut  peregrini,  (qui  Indiam  culturi  sunt,)  mis- 

*  Opera  Prosp.  Alpini,  T.  Young,  Sommerville,  John-» 
son,  Hillary,  BaJlingall,  ac  Bampfield  perlege. 

sione  sanguinis,  purgantibus,  ac  regimine  anti- 
phlogistico  utantur.  Secunda  causa  quamvis 
longe  speciosissima,  tamen  monstrare  seque¬ 
las  infelices,  missione  sanguinis  orientes,  me  j  u- 
dice,  deficit :  enim  primis  synochi  gradibus,(cu- 
jus  symptomata  febrilia,  pyrexise  dysenteriae 
admodum  similia  sunt)  nullum  remedium  ma¬ 
gis  prodesse  videtur  ;  quamvis  febrim  postre¬ 
mo  typhoidem  evadere,  pro  comperto  habea¬ 
mus.  Praeceptis  unius  eruditorum,  qui  medi¬ 
cinam  practicam  in  hac  academia  docet,  in  hoc 
negotio  prompte  parerem  ;  videlicet  ut  quan- 
docunque  symptomata  febrilia  missionem  san¬ 
guinis  postulent,  vensesectio  fieret ;  ac  sine 
forma  pyrexiae  sequentis  observanda.f  Tamen 
sanguis  sine  discrimine,  et  quum  symptomata 
ostendunt  missionem  valde  inutilem  fore,  in 
hoc  aliove  morbo  haud  nobis  detrahendus  est. 
Si  febris,  delirio  et  debilitate  comitantibus 
morbi  principio  typhoides  adsit,  tum  nos  hoc 


*  Vide  Rampfield  on  Tropical  Dysentery, 
t  Audi  praelectiones  de  Medicina  Clinica  in  hac  academia 
Professore  Roberto  Graliam. 

remedium  evi  tare  oportet.  Sed  e  contrario,  si  fe¬ 
bris  intendatur,  duro  frequentique  pulsu,  ari¬ 
da  contraetaque  cute,  magno  calore,  urina  ru¬ 
bra,  ex  cretionibus  e  muco  sanguine  misto  con¬ 
stantibus,  vel  omnino  sanguinolentis,  tormi¬ 
nibus  magnis,  tenesmoque  comitata,  tum  san¬ 
guis  sine  dubio  nobis  mittendus  est.  De  hoc 
verba  Domini  Bampfield  recte  citem.  “  I  am 
“  fully  persuaded,”  ait,  “  that  death  will  not 
“  only  be  a  less  coramon  consequence  of  dy- 
“  sentery,  if  bleeding  be  more  frequently  em- 
“  ployed,  but  that  we  shall  not  hear  of  so 
“  many  dissections,  which  disclose  abscesses  of 
“  the  liver,  intestinal  investments,  and  epi- 
“  ploon,  ulceration,  and  other  consequences  of 
“  inflammation.”  *  Quoad  quantitatem  san¬ 
guinis  detrahendam,  astati  viribusque  asgri,  et 
signis  instantibus  semper  nitendum  est.  Ho¬ 
mini  adulto,  xx  vel  xxx  oz.  in  prima  venas- 
sectione,  plerumque  eliciendas  sunt ;  et  missio, 
usque  ad  viij  vel  x  oz.  quantum  res  postulent, 


*  Vide  Bampfield  on  Tropical  Dy sentery,  page  113. 

repetatur.  Nonnunquam  utile  erit  sanguinem 
ex  abdomine  hirudinibus  detrahere,  sed  nequa¬ 
quam  tanta  vi  pollent  quanta  missio  sangui¬ 
nis  generalis.  Propter  lenitatem  Dysenterias, 
hac  terra  grassantis,  venassectio  plerumque  non 
adhibenda  est :  sed  etiam  quum  symptomata 
missione  sanguinis  opus  esse  indicent,  nullum 
medicinas  cultorem  desistere  oportet. 

De  Purgantibus. — Inter  remedia  antiphlo- 
gistica,  purgantia  magni  momenti  sunt  ;  et 
multum  in  Dysenteria  pollent.  Plethoram 
internorum  imminuunt  vasorum  ;  intestina 
fecibus  duratis  purgant ;  et  morbidam  in  sa¬ 
nam  muci  secretionem  convertunt.  Equi¬ 
dem  huic  morbo  tam  cito  occurrunt,  ut  fere 
summa  sint  remedia,  ab  Europaeis  medicina? 
cultoribus  adhibita,  etmissione  sanguinis,  ene- 
matibusque  opiatis  comitantibus,  vix  unquam 
morbi  sanationi  in  hac  terra  desunt.  Purgan¬ 
tia  eligenda  sunt  sales  medii,  videlicet, magne- 
sfe  sodasve  sulphas,  potassse  vel  potassieet  sodse 
tartras  :  utrumvis  eorum  rosarum  vel  sennas 

infusionibus  soluta  adhibeatur,  et  secunda  ter- 
tiave  hora,  donec  fluat  alvus  repetatur ;  oleum 
ricini  quoque  in  Dysenteria  eximium  pur¬ 
gans  est,  medicinae  enim  pars,  dum  alvum 

* 

solvat,  non  disjuncta  praeterlabitur,  vias  lubri¬ 
cat,  easque  ab  irritatione  faecum  duratarum 
tuetur.  Dum  in  regionibus  calidis  alvus  dif¬ 
ficilius  ducatur  purgantibus  magis  efficacibus 

* 

nempk  hydrargyri  submuriate,  vel  rhei  vel  ja- 

lapi  pulvere  commisto,  vel  quod  forte  praestat, 

/ 

pulvere  antimoniali  opus  est.  Equidem  mul¬ 
tum  proficiet,  veluti  supra  memoravi,  dum 
de  Diaphoreticis  scriberem,  si  purgantia  his 
conjuncta  partitis  vicibus  adhibeantur.  Ipe- 
cacuanlia  (quam  aliqui  specificam  habent,) 
alvum  ducendo,  huic  morbo  prodesse,  a  Doc- 
tore  Cullen  putatur. 

JDe  Hydrargyro. — In  historia  Dysenteriae 
scribenda,  talia  symptomata,  qualia  bilem  de¬ 
jectionibus,  et  icterum  cuti  adesse  notavi ; 

quae  secretionem  jecoris  auctam  forteque  vi- 

/ 

tiatam  indicant ;  mala  hepatis  hujusmodi  ge- 

neris,  quandocunque  apparent,  praeterquam 
dejectiones  dysentericas,  suis  idoneis  reme¬ 
diis  vincenda  sunt.  Hydrargyrum,  actionem 
quasi  singularem,  huic  visceri  intendere  cog¬ 
noscitur  ;  haec  actio,  an  stimulans  sit,  an  non, 
haud  inter  medicos  constat.  Hoc  medica¬ 
mentum,  quo  melius  ejus  actio  singularis  pa¬ 
retur,  vix  unquam,  in  hoc  morbo  adhibetur, 
nisi  in  regionibus  calidis,  quorum  coelum  ad 
inflammationes  hepatis  naturaliter  pertinet ; 
sed  nullo  hujus  glandula  malo  existente,  in  his 
ac  aliis  terris,  hydrargyrum  dysenteriae  maxime 
prodest.  Hoc  remedium,  in  India  orientali 
et  occidentali,  duobus  modis  apud  medicos 
ministrari  solet :  primo  portio  usque  ad  scru¬ 
pulum  submuriatis  simul  datur ;  quanquam 
in  his  terris  medicinae  cultores  hunc  modum 
nesciunt,  attamen  Domino  Johnson  auctore, 
in  regionibus  calidis  magna  vi  pollet ;  secun¬ 
do  hydrargyrum  more  solito  apud  medicos 
in  his  terris  adhibetur;  videlicet  aeger  piL 
Hydrar.  unam  mane  et  vespere,  vel  submur. 
Hydrargyri  gr.  iij.  cum  opii  gr.ss  omni  mane 

capiat ;  eodemque  tempore  cutis,  quo  citius 
saliva  fluat,  unguenti  hydrargy  ri  semidrachma 
mane  et  vespere  illiniatur. 

Varii  medici  praeclari  mihi  auctores  sunt, 
hydrargyrum  aegros  hoc  morbo  implicitos  sa¬ 
nasse,  dum  alia  spem  medici  fefellerint ;  equi¬ 
dem  illaque  omnia  hoc  tantum  adjuvare  ex¬ 
istimant.  Sed  non  opinor,  his  aliis  remediis 
quam  maxime  usos  esse  ;  et  quo  melius  hanc 
sententiam  vindicarem  optimum  commentari¬ 
um  medicum  hac  terra  scriptum  citabo.  “  We 
“  now  conclude,”  ait,  “  these  cursory  remarks 

m 

“  on  Mr  Bampfield’s  Essay,  by  observing 
“  that,  in  all  works  of  this  description  which 
“  we  have  recently  had  occasion  to  peruse, 
“  we  think  we  perceive  a  gradual  approach 
“  to  European  principies,  and  European  prac- 
“  tice,  in  the  treatment  of  tropical  diseases  ; 
“  the  lancet  is  becoming  more  fashionable, 
“  and  mercury  less  so.  No  one,  we  presume, 
“  will  accuse  us  of  entertaining  those  bigot- 
“  ted  prejudices  against  mercury,  which  are 

c 


34 


DE  DYSENTERIA. 


“  disseminated  by  some  practitioners  of  the 
“  present  day  ;  but  if  in  any  instance  we  are 
fe  inclined  to  differ  from  Mr  Bampfield,  it  is 
“  in  the  extent  to  which  he  urges  the  use  of 
“  this  remedy ;  he  is  perhaps,  in  this  respect, 
“  stili  too  much  of  an  Indian.”* 

JDe  Antispasmodicis.  Stricturam,  una  cum 
intestinorum  inflammatione,  huic  morbo  in- 
esse  sectio  cadaverum  clare  demonstrat.  Ex¬ 
plicare  conatus  sum,  tunicam  villosam  faeci¬ 
bus  irritatam,  et  in  spasmodicam  actionem 
concitatam,  eas  stricturas  gignere.  Quo  me¬ 
lius  hos  spasmos  discutiat  medicus  remediis 
antispasmodicis  appellatis  utatur ;  his  om¬ 
nibus  opium  in  hoc  morbo  solvendo  praestat : 
sed  inflammatione  haud  sublata,  nec  alvo  fae- 
cibus  duratis  elicita,  hoc  aut  alia  remedia  as¬ 
tringentia  aegris  maxime  nocerent.  Sic  Doc- 
tor  Heberden  judicat,  “  Postquam  vis  morbi 
transierit— Atque  h&c  sola  occasione  cen- 


*  Vide  Edin.  Med.  and  Surg.  Jour.  No.  LXVIII. 

seo  opium  in  hoc  morbo  tuto  et  utiliter  dari 
posse»”  *  Tametsi  medicamenta  hujusmodi 
generis,  inflammatione  sublata  dysenteriae 
maxime  prosunt ;  hinc  enemata  opiata  ex 
oleo  olivae  et  decocto  amyli,  cum  purgantibus 
alternata  adhibenda  sunt ;  veruntamen  sine 
dubio  dysenteriae  chronicae  majori  commodo 
sunt.  Eodem  tempore  abdomen  lotionibus 
stimulantibus  affriciatur,  etiamque  pannis  la¬ 
neis  calidis,  decocto  anthemidis  vel  cacumi¬ 
num  papaveris  madidis,  foveatur.  Haec  re¬ 
media  optima  antispasmodica  sunt,  enim  do¬ 
lorem  abdominis,  seu  inflammatione,  seu  spas¬ 
mo  orientem,  semper  allevant ;  hinc  in  dysen¬ 
teria  acuta  curanda  maximi  momenti  sunt. 

De  Astringentibus.  In  his  omnibus  quae  vasa 
astringunt  medici  vetustiores  maximam  fidu¬ 
ciam  habuerunt ;  veruntamen  plethora  aucta, 
ac  inflammatione  persistente,  astringentia  segris 

% 

maxime  nocere,  omnes  novissimi  consentiunt : 


*  Vide  Guliel.  Heberden.  Comment.  de  Morb.  Hist. 
et  Curat,  p.  135. 

aliquando  tamen  evenit  tantum  esse  proflu¬ 
vium,  quantum  remediis  aliis  medicus  haud 
coercere  potest ;  et  rebus  ita  se  habentibus, 
ne  debilitate  ej usque  sequelis  aeger  moriatur, 
astringentia  etiam  in  Dysenteria  Acuta  adhi-, 
bere  oportet.  Opio,  catechu,  quercu  robore,  aliis¬ 
que  invicem  utendum  est.  Horum  aliqua  si¬ 
mul  conjuncta,  clysteris  adhibita,  et  purgan¬ 
tibus  alternata,  huic  morbo  sine  dubio  pro¬ 
sunt.  Quod  de  his  restat,  ad  Dysenteriam 
Chronicam  refero,  quam  nunc  paucissimis 
tractare  conabor. 

Dysenteria  Chronica.  In  medendo  dysen¬ 
teriam  chronicam,  medicus  operam  dare  debet, 
quo  profluvia  immodica  ac  symptomata  dys- 
peptica,  quae  in  hoc  morbi  statu  tantum  ur¬ 
gent,  amoveantur.  Remedia  quae  ad  primam 
indicationem  complendam  valent,  sunt  prae¬ 
cipue  quae  vasa  astringunt,  quorum  sine  du¬ 
bio  opiumlonge  utilissimum  est;  quippe  quod 
non  tantum  fluxum  reprimat,  sed  simul  irri¬ 
tationem  intestinorum,  aeque  ac  tormina  te¬ 
nesmum  que  quae  aegrum  tam  magnopere  cru- 

ciant,  multum  leniat :  Hoc  medicamentum 
forma  en  ematis  exhibitum,  et  etiam  cum  ca- 
techu,  kino,  aliisque  astringentibus  conjunc¬ 
tum,  maximum  affert  aegro  solamen.  Elec- 
tuarium  catechu  compositum,  inter  optima 
astringentia  haberi  meretur,  igiturque  dysen¬ 
teria  chronica  laborantibus  summo  cum  bene¬ 
ficio  dari  potest.  Prodest  etiam  dum  his  re¬ 
mediis  astringentibus  utimur,  subinde  alvum 
ducere,  quo  melius  functiones  intestinorum  ad 
actionem  naturalem  restauremus. 

Quod  ad  symptomata  dyspeptica,  quae  hunc 
morbum  comitari  solent,  pertinet,  haec  amoli¬ 
untur  varia  antacida,  aliaque  medicamenta  quae 
ventriculum  roborant  ;  qualia  sunt  rheum 
palmatum,  gentiana  lutea,  omniaque  amara. 
Ad  vires  corporis  auxiliandas,  quae  febre  hec- 
tica  urgente  tam  delabuntur,  cinchonai,  ferri 
praeparatis,  aliisque  tonicis  est  sedulo  uten¬ 
dum  ;  quo  melius  enim  aeger  sustinetur,  di¬ 
aeta  nutriens  his  conjuncta  maxime  prodest. 

Atque  haec  quidem  medicamenta  sunt, 
quae  medici  aid  hunc  morbum  sanandum  ad- 

hibere  solent.  Veruntamen  dysenteria  chro - 
nica  his  aliisque  assuetis  saepius  obstat,  et  re¬ 
bus  ita  se  habentibus,  aegro  solum  restat  ut 

* 

coeli  mutationem  quaerat ;  quod  quidem  saepe 
curationem  efficit,  postquam  omnia  spem  fe¬ 
fellerint. 

Cubiculum  aegri,  instante  morbo,  semper  mo¬ 
dica  temperatura  servandum  est,  ac  aer  liberi 
admitti  debet:  ratio  regiminis  antiphlogisti- 
ci,  quae  nimirum  omnia  stimulantia  arceat,  pri¬ 
mis  morbi  gradibus,  quantum  fieri  potest,  ad¬ 
hibenda  est.  Tametsi,  finem  versus  praesertim 
Dysenteria  Chronica  urgente,  diaetam  copio¬ 
sam  aeger  capiat.  Omnes  temperiei  vices  se¬ 
dulo  evitandae  sunt ;  nam  morbus,  corpore 
frigori  objecto,  reverti  solitus  est. 


FINIS. 


